**Örülök Neked!**

Tudtad, hogy nincsenek véletlenek? Legalábbis nálam bölcsebb és okosabb emberek ezt mondják.

Én hiszek nekik.

Ezért is vagyok izgatott, Te vajon miért találtál ide. Körbevezetlek, közben pedig fényt derítünk rá, miben tudok neked segíteni :)

**Kovács-Gyenge Hajni vagyok,**illusztrációval és grafikával foglalkozom. Kalandos úton jutottam el idáig, és az utazás még közel sem ért véget...

Így kezdődött a kaland: [**Itt többet megtudhatsz rólam.**](https://kreartivgrafika.mozello.com/rolam/)

RÓLAM:

**Képzelj el egy kislányt,** aki még alig tanult meg beszélni, de a legszebb meséskönyveket is a saját irkafirkáival töltötte meg, nem kímélve egyetlen tökéletesen illusztrált oldalt sem. Hát ilyen voltam én. Grimm meséken nőttem fel, az egyik kedvencem a Jancsi és Juliska volt. Egész sorozatunk volt a nagy alakú, vékony, teljes oldalas illusztrációkból álló mesekönyvekből. A nagy kedvenc ma már ronggyá forgatott (és szaggatott…) példányában pedig ott az ékes példája, hogy a kezdetektől fogva firkáltam. Tollal.

Ez olyannyira kitartott, hogy iskolába járva ugyancsak szívesen preparáltam ki a könyveimet – feltéve, hogy nem találtam semmi hívogatót az órai tananyagban. Pedig jó tanuló voltam. Más kérdés, hogy mi érdekelt igazán.

"Na de firkálgatásból nem lehet megélni..." – Felnőttek jószándékú tanácsaival felvértezve a tanári pályára tereltem magam, magyar-német szakon szorgoskodtam egy biztos jövőért.

**Közben egy párhuzamos valóságban** elborítottak a mangák, visított a fülemben az éppen aktuális kedvenc animém, a nehezen kiszorított szabadidőm minden percében a deviantraton lógtam és posztoltam a friss rajzamat, és kerestem önmagam. Mániám volt a kedvenc zenekaroktól egész diszkográfiákat begyűjteni, és a heti kétszeri, bő háromórás utazások alatt végigmazsolázni, mi kerüljön be majd a nagy válogatásba. És melyik számhoz milyen képet készítsek.

**Ma már mögöttem van** az önálló lábra állás misztikus dobogója, az összefonódás életem párjával, három munkahely (fordító > kiadványszerkesztő > grafikus), több költözés, egy grafikusképzés, és életem fő műve: a kisfiam megszületése is.

Amikor felismertem, hogy az én iránytűm egész életemben az alkotómunka felé mutatott, úgy döntöttem, teljes figyelmem neki szentelem. **Szintet lépek: szabadúszóként vetem bele magam a feladatokba.**

Kovács-Gyenge Hajni vagyok,illusztrációval és grafikával foglalkozom.

**Érezd magad otthon – mint én ☺**

## Illusztrációk

... avagy az alkotás és a bennem élő szertelen gyerek lelkes összjátéka.

## Grafika

Logó, arculat, plakát, leporelló, könyv…

KÉP: 320 px széles, 72 dpi

Korábbi bemutatkozó szöveg:

**Örülök Neked!**

Kovács-Gyenge Hajni vagyok, illusztrációval és grafikával foglalkozom.

**Kovács-Gyenge Hajni vagyok, illusztrációval és grafikával foglalkozom.**Az alkotás a lételemem, e nélkül nem találom a helyem. Lenyűgöz a kreativitás, így én is ennek megélésére és kiteljesítésére törekszem.

Amikor rajzolok, festek, kiadványt tervezek-szerkesztek, kikerekedik körülöttem a világ. A teljességet az adja meg, amikor létrehozok valamit a semmiből, világokat teremthetek illusztrációkon keresztül, anyagokat rétegezek és különböző eszközökkel dolgozom a munkáimon. A legbizsergetőbb, amikor a munkám kézzel fogható, ezért szívügyem a szabad kézzel papírra vagy egyéb hordozóra dolgozni. A digitális eszközök viszont hű társaim akkor, amikor szövegek és digitális vagy épp nyomtatásra szánt tartalmak kerülnek a kezem alá: logók, magazinok, könyvek, kiadványok, szóróanyagok.